นักศึกษากินแซนด์วิชอ่าน 1984 หน้าสถานทูตสหรัฐฯ พิสูจน์มาตรฐาน จนท.
ตามรอยหนุ่มใหญ่ประท้วงหน้าสถานทูตสหรัฐฯ นักศึกษากินแซนด์วิช อ่านหนังสือ 1984 บริเวณเดียวกันพิสูจน์มาตรฐานการปฏิบัติต่อผู้แสดงความเห็นของเจ้าหน้าที่ ตัดพ้อที่ผ่านคงเลือกกินผิดที่1 ก.ค. 2557 ผู้สื่อข่าวรายงานว่า เมื่อเวลา 8.50 น. นักศึกษาจากศูนย์นิสิตนักศึกษาเพื่อประชาธิปไตยแห่งประเทศไทย (ศนปท.) กินแซนด์วิช อ่านหนังสือ 1984 ที่บริเวณด้านหน้าสถานเอกอัครราชทูตสหรัฐอเมริกาประจําประเทศไทย เพื่อตรวจสอบความเสมอภาคของการใช้เสรีภาพในการแสดงออกและตรวจสอบพฤติกรรมเจ้าหน้าที่ว่าปฏิบัติ 2 มาตรฐานหรือไม่ หลังจากเมื่อวันอาทิตย์ที่ผ่านมามีผู้ที่สามารถมาแสดงออกถึงความไม่พอใจสหรัฐอเมริกาในบริเวณดังกล่าวได้()หนึ่งในผู้ยืนอ่านหนังสือและกินแซนด์วิชกล่าวด้วยว่า เพื่อนของพวกตนหลายคนเคยถูกจับหลังจากกินแซนด์วิชไปแล้ว แต่เมื่อวันอาทิตย์ที่ผ่านมากลับมีคนกลุ่มหนึ่งสามารถมาแสดงออกบริเวณนี้(ด้านหน้าสถานเอกอัครราชทูตสหรัฐอเมริกา)ได้โดยไม่ผิดเพราะเป็นสิทธิ ตนและเพื่อนจึงคิดว่าที่ผ่านมาพวกตนอาจเลือกสถานที่การแสดงออกที่ผิด จึงเลือกมาแสดงออกที่บริเวณนี้แทน รวมทั้งมองว่าสิทธิการแสดงออกของทุกคนควรจะมีเท่ากันไม่ว่าจะคิดเห็นอย่างไรหลังกลุ่มนักศึกษายืนอ่านหนังสือและกินแซนด์วิชประมาณ 10 นาที มีตัวแทนนักศึกษาได้มอบดอกกุหลาบให้กับเจ้าหน้าที่ที่ยืนสังเกตการณ์บริเวณใกล้เคียง แล้วจึงแยกย้ายออกจากบริเวณดังกล่าว โดยไม่มีการกระทบกระทั่งและไม่มีการควบคุมตัวทั้งนี้เมื่อวันที่ 22 มิ.ย. ที่ผ่านมา นักศึกษากลุ่ม ศนปท. เคยถูกเจ้าหน้าที่ควบคุมตัว 9 คน ในระหว่างเตรียมจัดกิจกรรม ไม่อะไรมว๊าก อยากกินแซนวิช ที่สยามพารากอน เนื่องในวันครบรอบ 1 เดือนการทำรัฐประหารของ คสช. โดย 3 คนถูกควบคุมตัวหลังจากเป็นตัวแทนกลุ่มเข้าเจรจากับเจ้าหน้าที่ ส่วนอีก 6 คน ถูกควบคุมตัวขณะเตรียมที่จะกินแซนด์วิช และทั้งหมดถูกควบคุมตัวไปสโมสรกองทัพบก ถนนวิภาวดี และถูกปล่อยตัวกลางดึกคืนนั้นสำหรับหนังสือนวนิยายชื่อ 1984 นั้น เขียนโดย จอร์จ ออร์เวลล์ (George Orwell) หรือในชื่อจริง เอริค อาร์เธอร์ แบลร์ (Eric Arthur Blair) นักเขียนชาวอังกฤษซึ่ง ตีพิมพ์ครั้งแรกในปี 1949 เป็นนวนิยายเชิงเสียดสีสังคมเผด็จการเบ็ดเสร็จ งานชิ้นสำคัญของออร์เวลล์ยังมีเรื่อง Animal Farm
ตามรอยหนุ่มใหญ่ประท้วงหน้าสถานทูตสหรัฐฯ นักศึกษากินแซนด์วิช อ่านหนังสือ 1984 บริเวณเดียวกันพิสูจน์มาตรฐานการปฏิบัติต่อผู้แสดงความเห็นของเจ้าหน้าที่ ตัดพ้อที่ผ่านคงเลือกกินผิดที่ 1 ก.ค. 2557
1984,กินแซนด์วิช,คสช.,ต่อต้านรัฐประหาร,นักศึกษา,ศูนย์นิสิตนักศึกษาเพื่อประชาธิปไตยแห่งประเทศไทย (ศนปท.),สถานเอกอัครราชทูตสหรัฐอเมริกา